cyanic-selkie/wikianc huggingface dataset:
Forskningsreise
En forskningsreise er en reise i forskningsøyemed, ofte for å studere natur og samfunn på et uutforsket sted. Til forskjell fra en oppdagelsesreise foretas forskningsresiser til allerede kjente områder.
Ray Liotta
Raymond «Ray» Liotta (1954–2022) var en amerikansk skuespiller. Han huskes spesielt fra filmen Mafiabrødre. Liotta medvirket i over 83 filmer og over 30 tv-produksjoner i løpet av karrieren.
Forskningsreise
Kjente forskningsreiser
Survey
Ray Liotta
Karriere
Han TV-debuterte i Another World, hvor han hadde en fast rolle fra 1978 til 1981. Deretter hadde han faste roller i kortlivede tv-serier som Casablanca (1983), Our Family Honor (1985) og Smith (2006). Fra 2016 til 2018 hadde han en fast rolle i politiserien Shades of Blue. Han hadde utover det gjesteopptredener i serier som blant annet St. Elsewhere (1983), Mike Hammer (1984), Just Shoot Me! (2001), Akutten (2004), Hannah Montana (2010), The League (2011), En moderne familie (2016) og Young Sheldon (2017). Liotta spilte også i noen TV-filmer, deriblant i rollen som Frank Sinatra i The Rat Pack (1998) og som brannmann og brannstifter John Orr i In the Heat of Fire (2002). Han hadde også en sentrale rolle i den historiske miniserien Texas Rising (2015).
Liotta filmdebuterte i The Lonely Lady (1983), hvor han hadde en birolle. Han hadde deretter sentrale roller i filmer som Farlig flørt (1986) og Fortidens helter (1989). Hans medvirking i Farlig flørt ble en døråpner til andre filmroller og i 1990 fikk han hovedrollen som gangsteren Henry Hill i den biografiske dramafilmen Mafiabrødre. Han hadde deretter større roller i filmer som blant annet Farlig beskytter (1992), Flukten fra Absolom (1994), Turbulence (1997), Cop Land (1997), Hannibal (2001), Blow (2001), Narc (2002), Identity (2003), Smokin' Aces (2007), Crossing Over (2009) Killing them softly (2012), The Iceman (2013) og The Many Saints of Newark (2021).
Dødsfall
Ray Liotta døde av hjerte- og luftveisproblemer mens han lå og sov under innspillingen til filmen Dangerous Waters i Santo Domingo i Den dominikanske republikk.
Rogdo
Rogdo er et klyngetun som ligger omtrent 270 moh. i Hardanger. Det bor 27 personer på plassen, som ligger i Ullensvang kommune på vestsida av Sørfjorden. Gårdene på Rogdo er lagt slik at de er skredsikre.
Det bodde folk på Rogdo allerede på 1400-tallet.
Porsche 695
Porsche 695, også kjent som T7 Prototype, er en konseptbil fra den tyske bilprodusenten Porsche. Prototypen ble bygget i 1961, og førte senere til utviklingen av Porsche 911. Fronten er svært lik 911, mens hekken er annerledes. 695 var en videreutvikling av Porsche 356 av Ferry Porsche, og har rundt 100 mm lenger akselavstand enn 356.
Pareci Novo
Pareci Novo er en kommune i delstaten Rio Grande do Sul i sørregionen av Brasil.
Darkwing Duck
Darkwing Duck er en amerikansk animert action- og eventyrserie som gikk på ABC fra 1991 til 1992. Serien handler om en maskert helt, kjent som Darkwing Duck. Hovedkarakteren kan sammenlignes med Batman, siden begge to er rike og har høyteknologisk utstyr for å redde byen fra skurkene, men Darkwing har imotsetning til batman klønheten/dumheten til Donald Duck og Daffy Duck. Serien er egentlig en spinoff fra to episoder i serien DuckTales. Den er produsert av Disney.
I Norge ble serien sendt på TV3 og utgitt på VHS på 1990-tallet. I dag er serien på Disney+.
Handling
Hovedfiguren Darkwing Duck er en rik and som bruker sine penger for å redde byen «St. Canard». Darkwing Duck er alter egoet til Drake Mallard (originalstemme: Jim Cummings). Når Drake blir til Darkwing synes det som oftest lilla og grå røyk, samtidig som han sier sin standardfrase «La oss bli farlige». Ellers kan han gjenkjennes på sin lilla kappe, lilla dress og store lilla hatt.
Andre viktige figurer i serien er adoptivdatteren til Darkwing, Gakkeline Mallard, og Rotor McKvakk.
Videospill
Parallelt med produksjonen av TV-serien ble det gitt ut videospill om Darkwing Duck. Det fantes et spill for Turbografx-16-konsollen, et til Nintendo (NES) og et til Game Boy.
NES og Gameboy
NES og Gameboy spillet var veldig likt Mega Man spillene, men med Darkwing Duck som spillbar figur, i spillet navigerer du deg gjennom St. Canard og slåss mot kriminelle, Darkwing Ducks fiender i serien er bosser i spillet.
Game Boy-spillet var nesten identisk med NES-spillet, bortsett fra at Game Boy-versjonen var uten farger og hadde andre tekniske begrensninger.
NES-versjonen ble i 2017 utgitt på nytt sammen med 5 andre Disney-baserte spill i Disney Afternoon Collection, tilpasset henholdsvis Playstation 4- og Xbox One-konsollene samt PC.
Blader/bøker
Har kommet blader basert på Darkwing Duck
Fudbalski savez Srbije
Fudbalski savez Srbije (FSS) (Serbisk: Фудбалски савез Србије) er særidrettsforbundet for fotball i Serbia med tilholdssted i Beograd. FSS er landets øverste fotballorgan og er ansvarlig for å avholde nasjonale serie- og cupmesterskap samt landskamper for herrer og kvinner i ulike aldersklasser. Forbundet ble grunnlagt i 1919 og ble medlem av FIFA i 1921 og UEFA i 1954 som en del av det jugoslaviske fotballforbundet.
FSS arrangerer blant annet Superliga Srbije (landets øverste divisjon) og Lav Kup Srbije (det nasjonale cupmesterskapet). Nåværende fotballpresident er Dragan Džajić.
Helgesjøen
Helgesjøen (svensk: Helgesjön) er en innsjø som ligger på grensen mellom Norge og Sverige. Den norske delen ligger i Eidskog kommune i Innlandet, den svenske delen ligger i Eda kommune i Värmland. Helgesjøen er den nest største sjøen i Eidskog Innlandet etter Skjervangen. Helgesjøen tilhører vassdraget Byälven som renner inn i Sverige og via et nettverk av elver ender opp i Vänern, og til slutt når Kattegaen. på Helgesjøen er det muligheter for Camping, bading, fiske, hytteliv og vannsport. På Helgesjøen skal hastighet på motorfartøy ikke være større enn 10 knop eller slik at fartøy ikke planer i viker, sund og nærmere land enn 50 m. samt vannscooter. Helgesjøen er et fint turområdet med mange stier og gapahuker hvor du kan nyte friluftslivet.
Fiskeslag: Gjedde, Abbor, Mort, Steinsmett/steinulke, Hornulke, Lake, Laue, Brasme, Trepigget-stingsild, Sik, Ål og Sørv. Tidlig 80-tallet ble det også sluppet noen eksemplarer ørret i Helgesjøen, men bestanden er nok nokså liten. Helgesjøen er også en av to sjøer i innlandet hvor Suter er observert. Suter ble sluppet her i 1970 på svensk side. Ål har det også blitt tatt her i Helgesjøen, men bestanden har minket med årene.
Fuglearter: Storlom, Toppdykker, Storskarv, Laksans, Kvinand, Toppand, Stokkand, Knoppsvane, Makrellterne, Fiskemåke, Hettemåke. Mange av øyene på helgesjøen buker å være populære hekkeplasser for mange av artene nevnt ovenfor.
På 1700- tallet ble det drevet tømmerfløting i Helgesjøen fra Svartvika til Bodaälven på svensk side. Tømmeret ble senere fraktet med elven sørover til større sagbruk i sør- Sverige.
Referanser
https://www.eidskog.kommune.no/tjenester/teknikk-plan-og-naring/skog-og-landbruk/vilt-og-utmark/jakt-og-fiske/
https://www.perfish.no/foreninger/eidskog-jeger-og-fisk
https://historier.no/historier/gamle-vegar/
https://lovdata.no/dokument/LTII/forskrift/1999-06-29-831
https://artsdatabanken.no/Fab2018/N/32
https://brage.nina.no/nina-xmlui/handle/11250/2447615
Cerro Chirripó
Cerro Chirripó er Costa Ricas høyeste fjell. Det har en høyde på 3 819 moh. Det befinner seg i fjellkjeden Cordillera de Talamanca sør i landet, og er en del av Chirripó nasjonalpark.
BitC
BitC er foreløpig under betatesting. Den siste betaversjonen er 0.9.1 fra 17. februar 2006. Språket blir ikke lenger vedlikeholdt.
Cerro Chirripó
Når det er klarvær, kan man se både Atlanterhavet og Stillehavet fra toppen av Cerro Chirripó.
BitC
Status
Jonathan S. Shapiro, hovedutvikleren av BitC, kunngjorde i mars 2012 at han hadde sluttet å videreutvikle det, siden språket hadde grunnleggende designsvakheter og ikke var brukbart i sin nåværende form.
Annabel Balean Guaita
Annabel Balean Guaita (født 6. februar 1971 i Bergen) er en norsk, halvt spansk klassisk pianist med en kunstnerisk doktorgrad og over 20 års erfaring med konsertvirksomhet nasjonalt og internasjonalt. Hun er også en ettertraktet foredragsholder innen musikk gjennom konseptnavnet Lyttelos, en formidlings- og utforskningsmetode som lærer publikum å bli kjent med sitt eget potensial som lytter. Hun er førsteamanuensis i utøvende musikk ved Griegakademiet i Bergen.
Fra 2008 til 2011 var hun stipendiat i det nasjonale Stipendiatprogrammet for kunstnerisk utviklingsarbeid med prosjektet The Atonal Piano, der hun arbeidet med fremføringsspørsmål knyttet til klavermusikken til Fartein Valen, Arnold Schönberg, Anton Webern og Alban Berg. Hun har spilt i ulike konsertserier og på festivaler i USA, Nederland, Argentina og Finland.
Mellom 2016 og 18 arbeidet hun som formidlingsleder på Komponisthjemmene Troldhaugen, Siljustøl og Lysøen (KODE, Kunstmuseer og Komponisthjem)
Guaita er i tillegg hyppig brukt som foredragsholder, konsertintrodusør, samtaleleder og debattant for kammermusikkserier, orkestre og festivaler. Hun har lang erfaring med verbal og skriftlig kommunikasjon blant annet for NRK - Radio, podcasting og som musikkanmelder for Bergens Tidende. Hun har 18 års erfaring som lærer i argentinsk tango og scenisk erfaring fra blant annet Den Nationale Scene og Transiteatret. 25 års erfaring med undervisning og formidling for barn og unge.
Guaita studerte i Bergen med Einar Røttingen ved Griegakademiet og senere med Albert Attenelle og Jordi Mora ved L'Escola de Música de Barcelona. Hos sistnevnte tilegnet hun seg kunnskap om musikalsk fenomenologi, og gjennom mange år studerte hun denne tilnærmingen til musikk, slik den ble praktisk tilrettelagt for utøvere av dirigenten Sergiu Celibidache. Hun har spesialisert seg i det 20. århundres musikk og samarbeidet med en rekke norske musikere og samtidskomponister, som for eksempel Ketil Hvoslef, Knut Vaage, Arvid Gangsø, Morten Gaathaug og Ricardo Odriozola.
CD-utgivelser
Identities (LAWO Classics, 2022)
På denne digitale utgivelsen hører vi den norsk-spanske pianisten Annabel Guaita fremføre klaververker av tre vestlandskomponister. Hovedverket, Ketil Hvoslefs «Rondo con Variazioni (1970), regnes som et av de viktigste bidragene til norsk klaverlitteratur fra det 20. århundre. Verket rammes inn av klaverstykker av Edvard Grieg og Harald Sæverud.
L’ Altra Beltá (Lawo Classics 2011)
På denne CD-en har pianisten Annabel Guaita sett nærmere på fremføringstradisjonen som vokste fram rundt komponistene Schönberg, Webern og Berg. Bakgrunnen for dette har vært et ønske om å undersøke om det kunne oppstå noe nytt i møtet mellom Fartein Valens musikk og en annen spilletradisjon. Dette er første gang at man setter Valens klavermusikk i direkte forbindelse med de tre hovedkomponistene fra miljøet rundt den andre wienerskole.
Non-Solid Objects (Albedo,1997)
Edvard Hagerup Bull (Simax 2001)
Trierark
Trierark var tittelen på offiserene som var øverstkommanderende på en trireme i antikkens Hellas. I Athen og noen få andre bystater, var disse offiserene pålagt å betale for utstyret og opprettholdelsen av skipet de var satt å lede. Trierarker måtte derfor være menn av velstand, siden utgiftene for å holde et skip i drift kunne være på en talent i året. Mot slutten av det 4. århundre f.Kr. var imidlertid trierarkstillingen delt i to, da utgiftene for jobben hadde blitt for stor.
Annabel Balean Guaita
Hun er barnebarn av skuespilleren Norma Balean.
Intervju i Ballade https://www.ballade.no/musikken-og-livet/a-mote-seg-selv-i-musikken/
Jean Rhys
Jean Rhys (født 24. august 1890 i Roseau på Dominica, død 14. mai 1979 i Exeter i England), født Ella Gwendolen Rees Williams, var en karibisk forfatter. Hun er best kjent for sin roman Wide Sargasso Sea. Den er skrevet som en «prequel» (tidsmessig lagt til før originalverkets tidsramme) til Charlotte Brontës Jane Eyre. For denne boken ble hun tildelt W.H. Audens årlige litterære pris.
Bakgrunn, liv og forfatterskap
Jean Rhys' far var lege og opprinnelig fra Wales. Hennes mor var kreolsk, det vil si hvit vestindier. Som sekstenåring dro Jean Rhys til London for å begynne på Royal Academy of Dramatic Art. Dette var første gang hun forlot øya der hun ble født, og møtet med et totalt fremmed samfunn ble skjellsettende og satte spor i hennes forfatterskap. Pengeproblemer førte til at hun måtte slutte på teaterskolen, og hun forsøkte deretter å tjene til livets opphold som modell og som ballett- og korpike. Hun giftet seg og flyttet til Wien med sin ektemann. Derfra dro de videre til Paris og endte opp i Budapest. I Paris var hun mye alene og hadde det svært trangt økonomisk, men hun kom inn i den litterære kretsen rundt litteraten Ford Madox Ford. Samtidig som hun tok jobber som mannekeng, ekspeditrise og oversetter skrev hun litterære tekster, og i 1927 debuterte hun med novellesamlingen The Left Bank and Other Stories. Selv kalte hun disse historiene «skisser fra et parisisk bohemliv».
Fram til 1939 ga hun ut fire romaner som fikk positive anmeldelser. Forfatterskapet hennes gikk imidlertid i glemmeboken inntil BBC Radio i 1957 dramatiserte romanen Good Morning, Midnight og oppdaget at hun nå var bosatt i Devon og var i gang med en ny novellesamling. Disse novellene ble ikke utgitt før i 1968, men i 1966 kom Jean Rhys' siste roman Wide Sargasso Sea. Perioden fra 1957 ble en renessanse for Jean Rhys som forfatter, og i 1978 ble hun tildelt Den britiske imperieordenen.
McFarlin-biblioteket ved Universitetet i Tulsa i Oklahoma har i sine samlinger store deler av Jean Rhys' etterlatte manuskripter og papirer.
Norske utgivelser
Romanen Wide Sargasso Sea er utgitt på norsk i to versjoner: Kreolerinnen på Thornfield Hall (Aschehoug Forlag 1966) / Vide Sargasso (Pax Forlag 1999). Novellen På gjensyn i september, Petronella, som først ble utgitt i samlingen Tigers Are Better-Looking (1968), finnes på norsk i antologien ''Det kalles kjærlighet. Noveller av kvinner fra andre land'', utgitt på Universitetsforlaget (1982). Novellen er oversatt av Eli Lindtner Næss, som også har bidratt til antologien med omtaler av Rhys' novelle og øvrige forfatterskap i forordet og i en introduksjon til selve novellen.
Professor i litteraturvitenskap Tone Selboe har skrevet om Rhys' forfatterskap i boken Litterære vaganter.
Parobé
Parobé er en kommune i delstaten Rio Grande do Sul i sørregionen av Brasil.
Livland
Livland er et historisk landskap i Baltikum. Landskapet er i dag delt mellom Estland og Latvia. Avgrensningen av Livland er uklar på grunn av stadige grenseendringer i middelalderen. I videste forstand omfatter Livland hele den sørlige halvdelen av Estland og den delen av Latvia som ligger nord for elva Daugava. I snevrere forstand brukes det om det opprinnelige kjerneområdet til liverne, som har gitt landskapet navn. Dette lå i et rektangulært område avgrenset av Rigabukta i vest, Daugava i sør og nådde i nord omtrent til Pärnu og Võrtsjärv i Estland. Riga, Latvias hovedstad ligger også i Livland.
Livland ble på 1200-tallet erobret av Den tyske orden under ledelse av biskop Albert av Riga. Liverne ble deretter tvangskristnet av tyske og nordiske korsfarere. Fra 1561 ble landskapet en del av Polen, i 1629 erobret av Sverige. I perioden 1721–1918 var det en del av Russland. Ved opprettelsen av de baltiske statene etter 1. verdenskrig ble Livland delt mellom Estland og Latvia.
I likhet med navnet Preussen som overlevde gammelprøysserne, beholdt også navnet Livland sin betydning lenge etter den liviske urbefolkningen kom i mindretall. Først etter 1918 har navnet gradvis gått ut av bruk.
Slovenský futbalový zväz
Slovenský futbalový zväz (SFZ) er særidrettsforbundet for fotball i Slovakia med tilholdssted i Bratislava. SFZ er landets øverste fotballorgan og er ansvarlig for å avholde nasjonale serie- og cupmesterskap samt landskamper for herrer og kvinner i ulike aldersklasser. Forbundet ble grunnlagt den 4. november 1938 og ble medlem av UEFA i 1993 og FIFA i 1994. Forbundet var opprinnelig medlem av FIFA allerede i 1907 som en del av Tsjekkoslovakias fotballforbund, men ble tatt opp som et selvstendig forbund etter delingen i 1993.
SFZ arrangerer blant annet Fortuna Liga (landets øverste divisjon) og Slovenský Pohár (det nasjonale cupmesterskapet). Nåværende fotballpresident er Ján Kováčik.
Aleksej Nikolajevitsj, kronprins av Russland
Aleksej Nikolajevitsj Romanov (, død 17. juli 1918) var arveprins av Russland, sønn av tsarina Alexandra og den siste tsaren, Nikolai II. Aleksej var yngste barn og eneste sønn med fire eldre søstre. Som tsar ville han ha blitt Aleksej II av Russland.
Tsarevitsj Aleksej led av hemofili, nedarvet i europeiske kongehus fra hans oldemor dronning Victoria. Rasputin som hadde ord for seg for å ha helbredende evne, ble presentert for tsarfamilien i 1905. I 1908 ble han tilkalt til slottet da Aleksej hadde en blødning. Rasputin klarte å stanse blodet. Angivelig skal han også på veien ut, ha advart guttens foreldre om at sønnens og dynastiets skjebne avhang av ham. Slik skal han ha skaffet seg makt over tsarfamilien og de politiske forhold i Russland. Under første verdenskrig ble ministere og høye befalingsmenn utnevnt etter anbefaling av Rasputin.
I juli 1918 ble Aleksej henrettet ved skyting i Jekaterinburg sammen med sine foreldre og søstre. Jiroslav Jurikovskij hadde fått til oppgave å begrave dem hurtigst mulig, og prøvde å brenne to av de døde. Han helte syre over og satte fyr på dem, og grov dem ned i Koptjaki-skogen.
Paulo Wanchope
Paulo César Wanchope Watson (født 31. juli 1976 i Heredia, Costa Rica) er en tidligere costaricansk fotballspiller.
Aleksej Nikolajevitsj, kronprins av Russland
30. april 2008 kunngjorde russiske rettsmedisinere at DNA-testing hadde vist at skjelettrestene tilhørte tsarevitsj Alexej og hans søster Maria. Uavhengige undersøkelser ved laboratorier som University of Massachusetts Medical School bekreftet funnenes ekthet. I mars 2009 ble resultatene av videre DNA-testing publisert, med bekreftelse av at de to skjelettene som ble oppdaget i 2007, tilhørte Alexej og Maria.
Paulo Wanchope
Wanchope, som var angrepsspiller, spiller sist for Chicago Fire i MLS i USA. Han har spilt 68 landskamper for. Wanchope har spilt 75 kamper for landslaget og er med sine 45 landslagsmål den spilleren som har scoret flest mål gjennom tidene for Costa Rica. Han er trolig en av de mest kjente fotballspillerne fra Costa Rica gjennom tidene.
Klubblag
I ungdommen spilte Wanchope også basketball, men han valgte etter hvert fotball der hans første klubb var Club Sport Herediano. Etter en anbefaling fra Bob McNab, som jobbet som trener i USA, tilbød Jim Smith Wanchope og landsmannen Mauricio Solís prøvespill i Derby County. Begge spilleren ble kjøpt i en overgang som totalt kostet £1 200 000, og hans første kamp for Derby var mot Manchester United den 5. april 1997. Derby vant kampen på Old Trafford 3-2 og i sin debutkamp i Premier League laget Wanchope to av Derbys mål. Etter 83 klubbkamper og 28 klubbmål for Derby County ble han solgt til West Ham United for £3 500 000 sommeren 1999.
Wanchope debuterte for West Ham den 28. juli 1999 da klubben slo Heerenveen 1-0 i en Intertotokamp. I returkampen mot Heerenveen 4. august 1999 scoret han sitt første mål for klubben fra London, mens han debuterte i ligasammenheng 7. august 1999 i en kamp mot Tottenham. Hans første ligamål for West Ham kom 21. august 1999 mot Leicester, og totalt scoret han 15 klubbmål på 47 kamper for «The Hammers» før Manchester City kjøpte han for £3 650 000 den 8. august 2000.
Paulo Wanchopes første kamp for City var mot Charlton Athletic den 19. august 2000, og fire dager senere scoret han sine første mål for City da han noterte seg for 3 klubbens fire mål da laget vant 4-2 over Sunderland. Han ble værende i fire sesonger i klubben fra Manchester før han sommeren 2004 gikk til spanske Málaga for £500 000. Han spilte kun en sesong i Spania før han returnerte til sin moderklubb i Costa Rica, Club Sport Herediano, i juli 2005.
Landslag
Wanchope debuterte på Costa Ricas fotballandslag den 2. oktober 1996 i en landskamp mot, og hans første mål på landslaget kom i en landskamp mot 1. desember 1996. Flest mål i en landskamp for sitt hjemland lagde han mot den 4. februar 1998 der Wanchope scoret fire mål i kampen som Costa Rica vant 7-2. Den 8. oktober 2005 ble Wanchope tidenes toppscorer for Los Ticos, da han satte inn det første målet i en hjemmeseier over USA i kvalifiseringen til VM 2006.
Hans første kamp i et VM-sluttspill var mot den 4. juni i VM 2002, mens hans første mål i et VM kom i en kamp mot den 13. juni 2002 i en kamp som Costa Rica tapte 5-2. Under åpningskampen den 9. juni 2006 mot i VM 2006, scoret Wanchope begge målene til Costa Rica i en kamp som Tyskland vant 4-2.
Totalt har Paulo Wanchope spilt fire VM-kamper, og scoret 3 mål. Han er dermed delt toppscorer for Costa Rica i VM-sluttspill med Rónald Gómez. Han har også deltatt flere ganger i CONCACAF gold cup.
Kilder
Breedon Books Publishing, Derby. ISBN 1-85983-409-4
Godøy Idrettslag
Godøy IL er et idrettslag fra Godøy i Giske kommune. Idrettslaget ble stiftet i 1963 og har opp igjennom tiden hatt forskjellige idretter under idrettslag-paraplyen. Håndball, badminton, seniorklubb og turklubb er bare noen av aktivitetene Godøy Idrettslag har kunnet skilte med, men det er fotballen som er hovedgeskjeften for idrettslaget. Som breddeklubb huser de fotballag fra 7-årsalderen og opp til seniornivå.
A-laget
A-laget spiller for tiden i 4.divisjon avdeling Sunnmøre. I sesongen 2015 endte laget på bronseplass i divisjonen, kun slått av målforskjell til plass nr.2. Det høyeste nivået Godøy Idrettslag har spilt på var når de klarte opprykk til 3. divisjon før 2008-sesongen, men rykket ned igjen etter 2010-sesongen.
Klubbens mest kjente spillere er kapteinen Trond Edvard Brynestad, Svein-Arve Alnes og Joakim Austnes. Trioen sto for 55 av totalt 63 mål i sesongen 2015 hvorpå trioen scoret henholdsvis 23, 22 og 10 mål. Brynestad og Alnes har tidligere spilt i 2.divisjon (PostNord Ligaen), Brynestad for Nest-Sotra; Alnes for Skarbøvik IF, mens Joakim Austnes har spilt i Tippeligaen for AaFK og Viking. Hovedtrener for Godøy a-lag de siste tre sesongene har vært Jan Ove Austnes, Joakim Austnes sin eldre bror. Han har også spilt for Skarbøvik IF og har over 300 kamper for sebratrøyene.
Godøy har også tidligere hatt landslagsspillere i sin stall; Færøyske Kurt Mørkøre var innom Godøy a-lag på tidlig 90-tall, mens Geir Brunstad har representert Norges Døvelandslag. Tidligere AaFK-keeper Rune Alnes Dyb som fikk juniorlandskamper for Norge, er oppfostret i Godøy Idrettslag.
Spillerstall 2016
Keepere:
1: Robin Giskegjerde
36: Glenn Tilseth
Forsvar:
2: Magnus Dyrøy
4: Bjarte Tomren
5: Jimmy Monsen
6: Mikal Joar Godø
7: Erlend Holmen
13: Bjørnar Eldevik
14: Simon Lennart Austnes
16: Kay Amund Vartdal
22: Jan Ove Austnes (spillende trener)
25: Daniel Godø Alnes
Midtbane:
3: Jesper Norgren
10: Lars-Kristian Austnes
11: Anders Johan Dyb
17: Kristoffer Holmen Dyb
18: Joakim Austnes
19: Henning Dyb
28: Kenneth Bergli
Angrep:
8: Jonathan Mulelid
9: Trond Edvard Brynestad (kaptein)
20: Brian Godø
23: Svein-Arve Thalberg Alnes
26: Sondre Mannsverk
32: Andrés Felipe Giraldo Godø
Håndballgruppa
Håndballen i Godøy Idrettslag har fått en kraftig oppsving de seneste årene og i 2015 vant Damelaget sin divisjon, men takket nei til opprykk da laget sto uten hovedtrener hele opprykkssesongen og det ikke lyktes i å få inn en ny. I 2016 kom Godøy på 2.-plass i sin divisjon av 13 lag.
J16-laget til Godøy sikret seg våren 2016 2.-plass i fylkesserien i håndball bak Spjelkavik Idrettslag, men foran klubber som Molde Håndballklubb og Volda HK. Dermed skal laget representere Godøy Idrettslag i det regionale sluttspillet som går av stabelen i Trondheim Spektrum i april
Supportere
Supportergruppa til Godøy IL er Godøyveggen. Godøyveggen er godt kjent utenfor Godøya for å være lidenskapelige til Godøy a-lag, noe som kanskje er litt atypisk for sunnmørsk 4.divisjon, men supportergjengen er Godøy sin 12.mann og en viktig støtte for seniorfotballen på øya. Ole Johan Dybvik og Kai Henrik Brynestad er Godøyveggens ledere og gruppen teller et respektabelt antall som gjerne blusser, flagger og sender opp fyrverkeri for å markere seg både på hjemmebane og bortebane. Gruppen fikk sitt navn etter en seriekamp mellom Godøy og Skarbøvik IF på Godøy Gras som hjemmelaget vant fullt fortjent. Dagen etterpå var avisoppslaget i lokalavisen Sunnmørsposten: "SIF møtte Godøyveggen", og dermed var navnet et faktum.
Godøy Stadion
Godøy Stadion er fotballanlegget til Godøy Idrettslag. Det ligger på Myrtun på Godøya. Anlegget består av en gressbane og en kunstgressbane. De første årene spilte Godøy sine fotballkamper på naboøyen Vigra sin fotballbane Rota Gras de første årene til Godøy Gras sto ferdig 13. august 1972. Åpningskampen var en naboduell mot Giske Idrettslag, kampen endte forøvrig 1-1.
Mark Furze
Mark Furze (født 7. mai 1986 i Orange i New South Wales) er en australsk skuespiller. Han spiller Ric Dalby i Home and Away. Han er barnebarnet til Alf Furze. I tillegg til Home and Away har han vært med i It Takes Two sammen med blant annet Kate Ritchie som spiller Sally.
Godøy Idrettslag
Godøy Stadion
I 2014 sto anlegget til den nye kunstgressbanen ferdig. Banen ble bygd over den gamle grusbanen som Godøy hadde rett ved siden av Godøy Gras. Godøy Kunstgrasbane er en av de nyeste kunstgressbanene på Sunnmøre og har vist seg å være svært så etterlengtet. Selv om Godøy Gras var en fryktet hjemmebane så har Godøy Kunstgrasbane også vist seg å være en vanskelig arena å komme på besøk til. I 2016 ble det vedtatt at man skal se på mulighetene for å bygge tribune med overbygg på den ene langsiden nærmest gressbanen. I dag har man tribune på motsatt side av stadion, men uten overbygg.
Rivalisering
På fotballbanen er det kommunenabo Valder som er den største rivalen til Godøy. Valder har alltid vært storebror i kommunen, men ble utover 2000-tallet kraftig utfordret av Godøy. Denne rivaliseringen holder seg sterkt ennå. Rollon har også etterhvert blitt en stor rival på fotballbanen, mye på grunn av rivaliseringen mellom Godøyveggen og Blue Army, som er supportergrupperingene. Kampene mellom Godøy og Rollon pleier alltid å være tette og jevne. I 2015 vant Rollon 4.divisjon avd. Sunnmøre foran Norborg og Godøy og rykket opp, og i mars 2016 møttes i første kvalifiseringsrunde til Norgesmesterskapet i fotball for menn, noe som gav lagene en ny dose rivalisering. Godøy vant den kampen 1-0 etter mål av Joakim Austnes og avanserte til 2.kvalik-runde som eneste 4.-divisjonslag på Sunnmøre. Tidligere har også Hareid Idrettslag også vært sett på som en rival for fotballen sin del, men dette har avtatt de siste årene.
Gusvatnet
Gusvatnet (sørsamisk: Stoerenjuananjaevrie) er en innsjø i Lierne kommune i Trøndelag.
Grunnkretser i Sauherad kommune
Grunnkretser i Sauherad kommune er delområder og grunnkretser som seksjonerer Sauherad kommune, Telemark, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Shanghai nordbanegård
Historie
Stasjonen ble etablert som Shanghais jernbanestasjon i 1908 av Qing-dynastiets regjering. Navnet ble endret til Shanghai nordbanegård i 1916. Ved siden av selve sporanlegget stod det et britisktegnet fireetasjers kontorbygg som ble ansett som selve symbolet for stasjonen. Bygningen ble ødelagt i 1932, og den gjenoppbygde strukturen ble atter en gang ødelagt i 1937 av japanerne under slaget om Shanghai. Den ble reparert etter krigen og fikk igjen navnet Shanghais jernbanestasjon i 1959.
Mot slutten av 1987 ble den stengt og erstattet av en ny stasjon ved Molingaten: Shanghais jernbanestasjon.
Porsche 114
Porsche 114 var en designstudie til en sportsbil fra den tyske bilprodusenten Porsche i 1938. Bilen var en todørs coupé i aluminium, og utstyrt med en vannkjølt V10-motor med et sylindervolum på 1 493 cm³.
Historie
Etter å ha designet Volkswagen Boble for tyske myndigheter ønsket Ferdinand Porsche å bygge en sportsbilutgave for Volkswagen. Internt var prosjektet kjent under navnet Porsche Type 64, og bilen skulle utstyres med et strømlinjeformet karosseri i aluminium og en 1,5 liters V10-motor basert på Volkswagens opprinnelige 1,0-liters motor. Toppfarten skulle være minst 160 kilometer i timen, og meningen var at bilen hovedsakelig skulle bygges på Volkswagen-deler, men på grunn av en bestemmelse i tysk lovgivning var det ikke tillatt å selge statsproduserte deler til private selskaper.
Utvikling
I 1938 hadde Porsche gitt opp å få til en avtale med Volkswagen om levering av deler til Type 64. Ferdinand og sønnen Ferry Porsche bestemte seg for å redesigne bilen fra grunnen av, med tanke på egen produksjon. Dette ville dermed ha blitt den første bilen produsert av Porsche selv. Modellen ble kjent under navnet Type 114 eller F-Wagen, og var ganske annerledes fra Type 64. Bilen kom aldri så langt som til prototype-stadiet, men alle tegninger ble ferdige, og inkluderte blant annet en nyutviklet vannkjølt V10-motor som skulle midtmonteres, i motsetning til Volkswagens hekkmonterte motor. Bilen skulle få trommelbremser på alle fire hjul, og karosseriet, som minnes om en lavere, strukket og strømlinjeformet Volkswagen, skulle fremstilles i aluminium.
Porsche hadde et stort ønske om å starte produksjon av bilen, men på grunn av interne spenninger og dårlig økonomi ble prosjektet droppet. Ved å selge deler av designet til Volkswagen klarte Porsche å redde deler av investeringene.
Ettervirkninger
Etter 2. verdenskrig begynte Ferry Porsche å produsere sportsbiler basert på Volkswagen Boble, og etterhvert startet han også produksjonen av Porsche 356, som var svært lik Type 64. Aerodynamikk-studier fra 114-utviklingen førte også til en serie karosserier for racingbruk, som Type 60K10, som var en svært modifisert Volkswagen Boble. Selv om Type 114 ikke ble stort mer enn en designstudie hadde den dermed stor innvirkning på Porsche og deres suksess i årene som fulgte.
Porsche 114
Øyangen (Gran og Hurdal)
Øyangen er en innsjø som ligger i Hurdal kommune i Viken og Gran kommune i Innlandet. Den ligger 442 meter over havet og har et areal på 4,03 km². Sjøen har utløp mot øst gjennom elva Hegga, som renner til Hurdalssjøen.
Øyangen ble kalket i årene 1989-1994, og har i dag bestand av ørret, røye, abbor, ørekyt og steinsmett. Fylkesmannen i Oppland har foretatt prøvefiske i 2014, og konstatert at røyebestanden har blitt redusert med 80 % siden 1996. På oppdrag for grunneieren Mathiesen Eidsvold Værk og Fylkesmannen i Oppland har Norsk Institutt for Naturforskning undersøkt forholdene i 2014-2016. Det er ikke funnet noen entydig årsak til tilbakegangen, men det ble antatt at rehabilitering av gyteområder med kalk og grus kunne være hensiktsmessig. I februar 2018 ble det lagt ut 84 tonn kalk og gytegrus på aktuelle steder på isen.
Narewka
Narewka er en by i nordøstre Polen i Podlasie voivodskap, nær grensa til Belarus.
Fylkesvei 37
Før veien langs vestida av Tinnsjå ble åpnet 1993 gikk strekningen mellom Mæl og Ormemyr langs dagens fylkesvei 364.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Passa Sete
Passa Sete er en kommune i delstaten Rio Grande do Sul i sørregionen av Brasil.
Rokosjøen
Rokosjøen er en innsjø som ligger i Løten kommune i Innlandet, med en liten bit i Elverum kommune. Sjøen består av to deler, Rokosjøen og Vesle Rokosjøen. Vesle Rokosjøen er et fuglereservat hvor det ikke er tillatt med bruk av påhengsmotor.
Rokosjøen er en sjø omgitt av mye myr, og er derfor et myrvann. Dette gjør at vannet er brunt og grumsete med dårlig sikt under vann. Flere bekker renner inn i Rokosjøen, men vannet er svært stillestående. Ved Hammeren er sjøen demmet opp, og der begynner Rokoelva, som renner ut i Svartelva omtrent en kilometer lenger vest.
Rokosjøen har flere badeplasser, deriblant Kølbua og Haverbekkvika. Kølbua er en privat strand som finansieres ved hjelp av en frivillig parkeringsavgift. Haverbekkvika drives av Løten kommune.
Rokosjøen er svært rik på gjedde og abbor, samt andre småfisk og er derfor svært egnet for fiske.
De polare sonene
De polare sonene er et begrep som omfatter de geografiske områdene nord (den nordlige polare sonen) og sør (den sørlige polare sonen) for polarsirklene. Dette er i hovedsak områder med arktisk klima, som typisk kan deles inn i klimasonene polarklima, subpolarklima og tundraklima. Klimasonene er imidlertid ikke synonyme med polarsirklenes utbredelse, men varierer i henhold til flere faktorer, blant annet havstrømmene.
I områder med polarklima preges naturen gjerne av gammel havis og evig snø langs kysten, mens innlandet gjerne preges av steinørken og mengder av is og snø.
I områder med tundraklima preges naturen gjerne av lyng, urter og gress og har typisk kort vekstsesong.
Naturbruk
Naturbruk er utnyttelsen og skjøtselen av naturressurser og av naturgrunnlaget.
Amara famelica
Amara famelica er en av billene i delgruppen (underfamilien) Pterostichinae i familiegruppen løpebiller. Systematikken følger Carabidae of the World.
Utbredelse
Amara famelica finnes i nesten hele Europa, samt i Nord-Afrika og Asia. Finnes i Norge.
Naturbruk
I Norge er det også et utdanningsprogram for videregående skole og navnet på det tilhørende programområdet for Vg1 (første klasse). På Naturbruk lærer man om husdyrhold, plantedyrking, skogbruk, hest, gartneri, maskiner, friluftsliv og kjæledyr. Utdanningsprogrammet kan føre fram til studiekompetanse som trengs for å søke på høyskoler og universitet dersom en velger naturbruk som programområde også på Vg3.
Amara famelica
Utseende
Amara famelica er i underkant av 10 mm lang. Brystskjoldets bakhjørner er tydelig avsatt, men uten å være markert utstikkende. Sidene og  bakhjørnene er like brede som dekkvingenes skuldre, slik at billen får et ovalt utseende. Dekkvingene tredje rille-mellomrom (fra midtlinjen / sømmen) mangler helt børstepunkter, en fordypning med ett stivt oppstående hår.
Naturbruk
Utdanningsprogrammet for naturbruk skal gi grunnutdanning i følgende fag:
Amara famelica
Levevis
Amara famelica tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Naturbruk
Studiekompetanse
Naturbruk skiller seg fra de andre yrkesfaglige linjene ved at en kan velge et tredjeår, «Vg3 Studieforberedende naturbruk». Våren 2021 finnes det fem norske skoler som tilbyr ulike varianter av Vg3 Studieforberedende naturbruk. Dersom eleven valgte 5-timers naturfag fra studieforberedende utdanningsprogram i stedet for den vanlige 3-timers naturfag på Yrkesfag, vil han eller hun også kunne få Generell Studiekompetanse, med et halvt tilleggspoeng for Naturbruk. Enkelte naturbruksskoler tilbyr også realfag som R1, R2, Kjemi 1+2, og Biologi 1+2 (Spesiell Studiekompetanse), for elever som ønsker høyere utdannelse som krever disse fagene, som veterinær. Etter Vg2 kan elevene også velge å gå ut i lære 2 år i sitt fag, for å oppnå fagbrev, eller ta Vg3 Agronom. Om de ikke tok 5-timer naturfag på Vg1 kan de velge Vg3 Påbygg og få Generell Studiekompetanse.
Alternativt kan elever som har fullført utdanningsprogrammet for naturbruk, søke opptak på Vg2 Landbruk og gartnernæring, Vg2 Skogbruk, Vg2 Anleggsgartner, Vg2 Hest og Hovslager, Vg2 Reindrift og Vg2 Akvakultur.
Passo Fundo
Passo Fundo er en kommune i delstaten Rio Grande do Sul i sørregionen av Brasil.
Det er den tolvt største byen i staten.
Litlverivatnet
Litlverivatnet (lulesamisk: Bassejávrre) er en innsjø i Sørfold kommune i Nordland. Det har utløp i vest gjennom den korte Litlverivasselva, som faller ned i Storskogdalen gjennom den rundt 200 meter høye Litlverivassforsen. Litlverivatnet ligger i sin helhet innenfor Rago nasjonalpark.
Nodlandsvatnet
Nodlandsvatnet er en innsjø i Eigersund kommune i Rogaland. Den er regulert som magasin for Honnefoss kraftverk.
4AD
4AD er et britisk plateselskap etablert i 1979 av Ivo Watts-Russell og Peter Kent. Blant de mest kjente aktørene på selskapet kan nevnes The Breeders, Cocteau Twins, Pixies, Dead Can Dance, This Mortal Coil og Throwing Muses. I senere tid har blant annet TV On the Radio, Scott Walker og Mojave 3 gitt ut plater på 4AD.
Jacques Tardi
Jacques Tardi (født 30. august 1946 i Valence) er en fransk tegneserieforfatter.
4AD
Selskapet er i dag en del av Beggars Group.
Små skumsikader
Utseende
De små skumsikadene, er mellom 3,5 og 7 mm lange. Mange har mørke vinger, gjerne med striper eller flekker i rødt. Bakkroppen smalner bakover i en spiss. Forryggen (pronotum) er omtrent like bred, som både bakkroppen og hodet. Overgangen mellom forryggen og hodet er i en jevn bue, og ikke som en vinkelformet innskjæring, slik som i den nærstående familien «store skumsikader» (Aphrophoridae). På hodet er det to punktøyne, og på siden, to større og tydeligere fasettøyne. Issen går over i pannen i en litt butt bue. Pannen er høy og uten noen kjølaktig opphøyninger. Munnen er plassert langt ned, nesten under hodet. På denne måten får hodet en slags båtform (baugen). Munnen (rostrum), er en flerleddet sugesnabel, som den bruker til å stikke inn i planter og bladnerver, for å suge plantesaft. Den korte snabelen ligger bakover bøyd, under hodet og mellom fremste lår, når den ikke er i bruk. Antennen hos flere arter er ganske kort, de første ledd er noe tykkere og kortere enn resten. Øynene er runde og sitter godt ut på siden av hodet.
Vingene holdes taklagt bakover kroppen i hvile. De fremste, er mer læraktige og uten et tydelig ribbenett, de bakre vinger er gjennomskinnelige og er uten farge. Vingene er ganske gode til å fly med, men skumsikader bruker vanligvis bare å ta svært korte flygeturer.
Jacques Tardi
Utgivelser
Utvalg på fransk:
Rahmon Nabiyev
Rahmon Nabiyev (tadsjikisk: Раҳмон Набиев; født 5. oktober 1930, død 11. april 1993) var president i Tadsjikistan i to perioder i 1991–1992.
Små skumsikader
Levevis
Disse sikadene er nok best kjent fra nymfestadiet, der de lever i gressenger innhyllet i skummet de selv produserer. Her har de beskyttelse mot fiender og tørker ikke ut selv om solen skulle skinne. Skummet er en væske de utskiller gjennom endetarmsåpningen (anus), denne væsken blandes med luft slik at luftboblene (skum) oppstår. Dette skummet ligner spytt, og er trolig opphav til mange myter og lokalenavn på skumsikadene.
Skumsikader lever gjerne på litt lune og soleksponerte steder. De suger plantesaft. Noen arter lever på flere planteslag, mens andre har bare en vertsplante.
Rahmon Nabiyev
Rahmon Nabiev døde offisielt av hjerteinfarkt i 1993, men det var rykter om både selvmord og mord.
Små skumsikader
Levevis
Eggene legges på plantevev i noen små snitt hunnen lager.
Nymfene har flere hudskift og ligner mer og mer på de voksne (imago), for hvert hudskifte. Skumsikader har ufullstendig forvandling, overgang fra nyklekt larve til det voksne kjønnsmodne insektet, går gradvis gjennom flere nymfestadier. Nymfe i slekten Cercopis lever på jorden av å suge plantesaft på røtter.
Mange navn på norsk
Skumsikader kan ha ulike navn i de norske dialektene, som heksespytt, trollspytt og kjerringspytt, men disse navnene refererer hovedsakelig til familien Aphrophoridae, som er mye vanligere i Norge enn Cercopidae. Navnene "små skumsikader" og "store skumsikader" for henholdsvis Cercopidae og Aphrophoridae er uheldige da medlemmene av de to familiene er temmelig jevnstore.
Karjol
Karjol er et tohjult hestekjøretøy til persontransport.
Den rommet en eller to passasjerer og ble trukket av en hest. Den hadde en skvettskjerm foran til vern mot sprut og hestelort, plass til reisekiste eller lignende bak, og en polstret benk som vendte forover for passasjerene. Den var ofte utstyrt med nedfellbar kalesje for passasjerene. Konstruksjonen var lett og hjulene store, for å gjøre farten høyest mulig.
Karjolen ble brukt av skyssbønder og postbønder til transport av øvrighetspersoner og andre som skulle ut å reise. Postsendinger som var for store til å gå i en sadelsekk ble ofte kjørt med karjol. Mange hesteeiere hadde ikke karjol, men andre, og for dem mere nyttige, farkoster på både to og fire hjul.
Nogometna zveza Slovenije
Nogometna zveza Slovenije (NZS) er særidrettsforbundet for fotball i Slovenia med tilholdssted i Ljubljana. NZS er landets øverste fotballorgan og er ansvarlig for å avholde nasjonale serie- og cupmesterskap samt landskamper for herrer og kvinner i ulike aldersklasser. Forbundet ble grunnlagt i 1920 og ble medlem av både FIFA og UEFA i 1992. Forbundet lå opprinnelig under Jugoslavias fotballforbund, men ble tatt opp som et selvstendig medlem i både FIFA og UEFA etter landets uavhengighet i 1991.
NZS arrangerer blant annet Prva Slovenska nogometna liga (landets øverste divisjon) og Pokal Nogometne zveze Slovenije (det nasjonale cupmesterskapet). Nåværende fotballpresident er Aleksander Čeferin.
Sålegjenger
Sålegjengere, eller plantigrad (zool.), er en fellesbenevnelse på pattedyr som går og løper (trår ned) på hele fotsålen (fra hælen til tåspissen), eksempelvis bjørner, gnagere, mårdyr, klippegrevlinger og primater (herunder mennesker).
Sålegjengeri regnes som en primitiv egenskap hos pattedyr og finnes hos mange amfibier, og krypdyr, men ikke hos fugler.
Grunnkretser i Norddal kommune
Grunnkretser i Norddal kommune er delområder og grunnkretser som seksjonerer Norddal kommune, Møre og Romsdal, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Passo do Sobrado
Passo do Sobrado er en kommune i delstaten Rio Grande do Sul i sørregionen av Brasil.
Grå syremåler
Grå syremåler (Timandra griseata) er en sommerfugl i gruppen av de egentlige målere (Geometridae). Denne arten, med en karakteristisk, rød tverrstripe på vingene, finnes på Sørlandet og Østlandet i Norge.
Utseende
En middelsstor (vingespenn 27 – 31 mm), slank, lyst brungrå måler. Vingene har en skarp, rød stripe som begynner i spissen av forvingen, går rett ned til midten av vingens bakkant og fortsetter på bakvingen. Når sommerfuglen hviler med utslåtte vinger (som den gjerne gjør), danner denne streken en rett linje fra vingespiss til vingespiss. Videre har begge vingepar rosa ytterkant. Forvingen har en tynn, brun tverrstrek nær roten og en langs ytterkanten, bakvingen har bare den langs ytterkanten, som har en knekk i midten. Forvingen har også en liten, oval, mørk flekk litt foran midten. Larven er naken, lang og slank. Kroppen er karakteristisk innsnevret bak de tre forkropps- (thorax-) leddene. Den er brun på farge, på ryggen med en rekke av kraftige, V-formede, mørkbrune flekker og en smal, hvit midtlinje.
Levevis
Larvene lever på syre- og høymol-arter (Rumex spp.). De voksne målerne kan man treffe på fra mai til september.
Utbredelse
Det ser ut til at denne arten, i motsetning til den mer vidt utbredte gul syremåler (Timandra comae), har en ganske begrenset utbredelse. Den er funnet i Skandinavia, Finland, Baltikum og Nordvest-Russland. I Norge finnes den på Sørlandet og Østlandet.
Ib Storm Larsen
Ib Storm Larsen (født 28. september 1925 i Faaborg, død 4. januar 1991 i Algarve i Portugal) var en dansk roer som deltok i de olympiske leker 1948 i London.
Larsen vant en olympisk sølvmedalje i roing under OL 1948 i London. Han var med på den danske fireren uten styrmann som kom på andreplass bak Italia. Roøvelsene ble gjennomført i perioden 5. til 8. august 1948 på Themsen. Roerne på den danske båten var Helge Halkjær, Aksel Bonde Hansen, Helge Muxoll Schrøder og Ib Storm Larsen.
Sentrum–høyre
Sentrum–høyre betegner bevegelser som ligger mellom det som tradisjonelt regnes som sentrum og høyresiden i politikken. Sentrum–høyre brukes også som et begrep når det er snakk om et kompromiss eller samarbeid mellom partier eller organisasjoner i sentrum og høyre.
Norge
I Norge ligger Høyre, deler av Venstre og Kristelig Folkeparti nært sentrum–høyre.
Politisk ståsted og ideologi
Fordi sentrum–høyre alltid vil variere med hvilke parter som deltar, vil også politikkens innhold variere. Sentrum–høyre fører som regel en politikk som verner om den private eiendomsretten og en økonomisk modell etter markedsøkonomien der staten tar en mindre aktiv del i næringslivet. Sentrum–høyre skiller seg fra den mer ytterliggående høyresiden ved at den likevel vil verne om noen offentlige velferdsløsninger og regulere markedet til en viss grad, spesielt gjelder dette grunnleggende velferdstjenester og at det skal eksistere et offentlig tilbud av disse. Sentrum–høyre-partier er noen ganger verdikonservative og mot ekstrem sekularisering og andre store forandringer av samfunnet. Ideologiske retninger som ligger sentrum–høyre nært er sosialliberalismen, kristendemokrati og liberalkonservatismen.
Brian Azzarello
Brian Azzarello (født 11. august 1962 i Cleveland i Ohio) er en amerikansk tegneserieforfatter.
Birgu
Birgu (eller Vittoriosa) er en by på nordkysten av øya Malta. Byen er en av de såkalte Three Cities som ligger ved Grand Harbour. Den har snaut 2,500 innbyggere.
Brian Azzarello
Azzarello har blant annet skrevet manus til krimserien 100 Bullets. Serien er illustrert av Eduardo Risso, og sammen fikk de Eisnerprisen i 2001 og Harveyprisen i 2002 for serien. Serien gikk i USA fra 1999 til 2009 og ble utgitt av Vertigo/DC Comics.
Birgu
Geografi
Birgu ligger på en kjegleformet halvøy som stikker ut i Grand Harbour. I nordvest ligger Kalkara Creek og i sydøst Dockyard Creek. På landsiden grenser byen mot Cospicua som er en av de andre av Three Cities og Kalkara. Ytterst på halvøyen ligger det engang for Malteserordenen så viktige Fort St. Angelo og på den andre siden av Grand Harbour ligger Maltas nåværende hovedstad Valletta.